A3 
Tab. 18. 
CEROPEGIA APHYLLA. 
Pentandria Digynia. 
O. n. Asclepiadeae. 
C. ramis teretibus dichotomis, foliis linearibus caducis, floribus fasciculatis axilla- 
ribus, corollae tubo limbo longiore. 
C. aphylla Haivorth synops. pl. succulent. p. 13. Jahrbücher der Gewlichshinde 1 Th. 
1 H. S. 188. 
Habitat in Canariis, "fr. C. 
Caulis 2 ped. altus dichotomus, ramis teretibus interdum compressis glaberrimis 
carnosis. Folia opposita subsessilia lanceolato -linearia 2 poli, longa, 2 — 3 lin. lata 
acuta integerrima, in ramis tantum junioribus, mox caduca, unde planta aphylla. 
Flores fasciculati 6 — 12 in axillis foliorum et delapsorum, pedicellis 2 lin. longis. 
Calyx 5 partitus lin. longus laciniis lanceolatis acutis rubentibus. Corolla infundi- 
biliformis, tubo 9 lin. longo albo -flavescenti, limbo 8 lin. longo quinquepartito flavo 
apice saepe fuscescente, laciniis lanceolato -linearibus conniventibus. Paracorolla e 
limbis duobus carnosis; exterior margine dentibus decem geminis conicis brevibus; 
interior processibus 5 clavatis multo longioribus. Folliculi antheroidei oblongi 
flavi , crura pollinis erecta. Germina 2 coalita stigmate depresso quinquelobo. 
Folliculi 2 oblongi. Planta lactescit. 
Plantam primum habuimus a celeb. Aitono ex horto Kewensi, tum aliam 
ab 111. Leopoldo de Buch e Canariis, quae mox floruit. Haworth vidit plantam 
aphyllam nec florentem; quae folia vocat, residua foliorum videntur. 
In locis calidis nec elevatis insulae Grancanariae, Palmae et, quamvis ra- 
rior, Teneriffae provenit, ubi temperatura media 20° R. excedit. Versus finem 
mensis Maji flores protulerat prope Grenadilla et Rio in parte australi insulae 
Teneriffae; floribus obtecta erat initio Augusti in insula Grancanaria, nec non 
fine Septembris in insula Palma. Crescit cum Euphorbia balsamifera , Cacalia 
Kleinia, Crotone pulverulento, Prenanthe spinosa, Plocamate pendulo. Incolis car- 
doncillo vocatur ob similitudinem Euphorbiae canariensis, quae ipsis Cardon. 
Succus expressus canes necat et rattos, quem in finem ipso utuntur incolae, unde 
nomen in Teneriffa Mataperro, canes enecans. Leop. de Buch. 
Fig. a. paracorolla cum germine, fig. b. folliculus antheroideus cum parte 
paracorollae tam interioris quam exterioris, fig. c. germen cum stigmate. Omnia 
parum aucta. 
F 2 
